Δημήτριος Σκαρβέλης

Ο Δημήτριος Σκαρβέλης (1933) είναι Έλληνας στρατιωτικός. Έφτασε μέχρι τον βαθμό του στρατηγού και διατέλεσε αρχηγός του ΓΕΣ (1990-93) και του ΓΕΕΘΑ (1993) ενώ το 2002 εκλέχθηκε τακτικό μέλος της Ακαδημίας Αθηνών.

Βιογραφία
Γεννήθηκε το 1933 στην Xίο και ήταν γιος του Γιώργου Σκαρβέλη και της Ευχαρίδος Τσολάκα. Θείοι του ήταν οι Κωνσταντίνος Τσολάκας, στρατηγός και αρχηγός του ΓΕΕΘΑ, και Ξενοφών Τσολάκας, επίσης στρατηγός.Μυθιστόρημα της αδερφής του Σκαρβέλη , άρθρο της εφημερίδας "Αλήθεια" Φοίτησε στην Στρατιωτική Σχολή Ευελπίδων, και ονομάσθηκε ανθυπολοχαγός του Πεζικού το 1954."Συνοπτική Ιστορία Του Γενικού Επιτελείου Στρατού 1901 - 2001", σελίδα 193 Ως αξιωματικός συμπλήρωσε τις σπουδές του στην Σχολή Πεζικού, την Σχολή Πληροφοριών, την Σχολή Στρατιωτικής Σωματικής Αγωγής, την Σχολή Πεζικού ΗΠΑ και την Σχολή Ραδιενεργού, Βιολογικού και Χημικού Πολέμου ΗΠΑ."Συνοπτική Ιστορία Του Γενικού Επιτελείου Στρατού 1901 - 2001", σελίδα 193 Επίσης αποφοίτησε από την τότε Ανωτέρα Σχολή Πολέμου, την Σχολή Πολέμου των ΗΠΑ, και την Σχολή Εθνική Άμυνας (ΣΕΘΑ)."Συνοπτική Ιστορία Του Γενικού Επιτελείου Στρατού 1901 - 2001", σελίδα 193

Υπηρέτησε ως επιτελής και διευθυντής Επιτελικών Γραφείων σε διάφορες μονάδες και σχηματισμούς, στο Ανώτατο Στρατηγείο του ΝΑΤΟ στις Βρυξέλλες, στην Κύπρο και στο Γενικό Επιτελείο Στρατού. Διατέλεσε, μεταξύ άλλων, διευθυντής του Α΄ Κλάδου του ΓΕΣ, διοικητής του Δ΄ Σώματος Στρατού, Α΄ υπαρχηγός ΓΕΕΘΑ, και διοικητής της 1ης Στρατιάς, ενώ στις 7 Μαΐου 1990 ανέλαβε αρχηγός του ΓΕΣ, θέση στην οποία παρέμεινε έως τις 24 Φεβρουαρίου 1993, οπότε έγινε αρχηγός του ΓΕΕΘΑ."Συνοπτική Ιστορία Του Γενικού Επιτελείου Στρατού 1901 - 2001", σελίδα 193

Στις 16 Οκτωβρίου του 1993, έξι μέρες μετά τις βουλευτικές εκλογές της 10ης Οκτωβρίου που επανέφεραν το ΠΑΣΟΚ και τον Ανδρέα Παπανδρέου στην εξουσία και τρεις μέρες μετά την επίσημη ορκωμοσία και ανάληψη καθηκόντων της κυβέρνησης του Ανδρέα Παπανδρέου (13 Οκτωβρίου) ο Σκαρβέλης ουσιαστικά «καθαιρέθηκε» από την θέση του αρχηγού ΓΕΕΘΑ. Μία ομάδα εν ενεργεία ανώτατων και ανώτερων αξιωματικών (οπαδοί του Ανδρέα Παπανδρέου, οι οποίοι επί κυβέρνησης Μητσοτάκη είχαν υποστεί διώξεις, δυσμενείς κρίσεις και μεταθέσεις λόγω των φιλοπαπανδρεϊκών τους πολιτικών φρονημάτων) εγκατέλειψαν τις μονάδες τους, και παρουσιάστηκαν ξαφνικά στο Πεντάγωνο, το οποίο και «κατέλαβαν». Απαίτησαν να τοποθετηθούν άμεσα σε θέσεις-κλειδιά του ΓΕΣ και του Υπουργείου, κάτι το οποίο και πέτυχαν, με επίσημη διαταγή που εκδόθηκε επιτόπου και αυθημερόν.Φύλλα 411/17/4760/16 Οκτωβρίου 1993/Υπουργείο Εθνικής Άμυνας. Σχολιασμός στις εφημερίδες «Νίκη» (με αρθρογραφία υπέρ των φιλοΠΑΣΟΚικών αξιωματικών) και «Απογευματινή» (με αρθρογραφία υπέρ του Σκαρβέλη). Δύο μήνες αργότερα στις 16 Δεκεμβρίου του 1993, ο Σκαρβέλης αποστρατεύτηκε και επίσημα, καθώς αντικαταστάθηκε από τον ναύαρχο Χρήστο Λυμπέρη.Βιογραφικό του Σκαρβέλη , επίσημη ιστοσελίδα της Ακαδημίας Αθηνών 

Για την πολιτεία του Σκαρβέλη ως αρχηγού ΓΕΣ και ΓΕΕΘΑ υπάρχουν ριζικά διαφορετικές αποτιμήσεις, καθώς οι εφημερίδες και οι σχολιαστές της Κεντροδεξιάς τον χαρακτήριζαν ως σπουδαίο αξιωματικό και ως έναν από τους καλύτερους αρχηγούς της Μεταπολίτευσης.Απογευματινή, 17 Δεκεμβρίου 1993 Αντίθετα, οι οι εφημερίδες και οι σχολιαστές της Κεντροαριστεράς τον κατηγορούσαν ως απηνή και παθιασμένο διώκτη κάθε μη δεξιού αξιωματικού (χαρακτηριστικά, επί των ημερών του αποστρατεύτηκαν όλοι οι αξιωματικοί που είχαν διατελέσει υπασπιστές υπουργών και υφυπουργών τα χρόνια 1981-1989, αλλά οι περισσότεροι αποκαταστάθηκαν μετά το 1993).Αυριανή και Νίκη, 17 Δεκεμβρίου 1993

Τιμήθηκε με το δίπλωμα και τα διάσημα του Χρυσού Σταυρού του παρασήμου του Αποστόλου Παύλου από τον Αρχιεπίσκοπο Χριστόδουλο καθώς και με άλλα βραβεία.Α΄ Συνεδρία της Δ. Ι. Σ. , επίσημη ιστοσελίδα της ορθόδοξης εκκλησίας της Ελλάδος Το 2002 εκλέχτηκε τακτικό μέλος της Ακαδημίας Αθηνών.Τακτικά μέλη της Ακαδημίας Αθηνών κατά σειρά εκλογής , επίσημη ιστοσελίδα της Ακαδημίας Αθηνών

Είναι νυμφευμένος και έχει δύο παιδιά. Διαμένει στην Αθήνα.

Αναφορές

Κατηγορία:Έλληνες αξιωματικοί του πεζικού
Κατηγορία:Μέλη της Ακαδημίας Αθηνών
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)